STAROSTOVIA A NEZÁVISLÍ KANDIDÁTI

STAROSTOVIA A NEZÁVISLÍ KANDIDÁTI (v rokoch 2009-2010 fungujúca ako OBČIANSKI KANDIDÁTI, od februára do septembra 2010 ako Únia - Strana pre Slovensko, od septembra 2010 do decembra 2011 znovu ako OBČIANSKI KANDIDÁTI, od decembra 2011 do augusta 2014 ako STRANA +1 HLAS a od augusta 2014 do júla 2017 ako LEPŠIA ŠTVRŤ) je mimoparlamentná slovenská politická strana.

 História 
 Občianski kandidáti 
Strana vznikla 22. septembra 2009 pod názvom OBČIANSKI KANDIDÁTI. Založili ju bývalí členovia SDKÚ-DS v Bratislave, ktorí bolu v roku 2008 vylúčení zo strany.

 Únia - Strana pre Slovensko 
Pred parlamentnými voľbami v roku 2010 sa strana spojila so stranami Liga a Slobodné fórum a 15. februára 2010 zmenila svoj názov na Únia - Strana pre Slovensko, pod ktorým išla do volieb. 6. septembra 2010, už po parlamentných voľbách, ale ešte pred komunálnymi voľbami v tom istom roku, sa strana vrátila k pôvodnému názvu.

 Strana +1 hlas 
Strana 5. decembra 2011 zmenila svoj názov na STRANA +1 HLAS. V predčasných parlamentných voľbách, ktoré sa uskutočnili 10. marca 2012 sa za stranu uchádzalo do parlamentu 20 kandidátov. Predsedom strany bol Martin Kuruc. V jadre strany boli ľudia pohybujúci sa v bratislavskej komunálnej politike. Líder kandidátky Alexander Kernaševič bol v komunálnych voľbách v Petržalke kandidátom pravice (SDKÚ-DS, SaS, Most-Híd a OKS). Kandidát z tretieho miesta Martin Miškov je bratom Juraja Miškova, ministra hospodárstva za SaS vo vláde Ivety Radičovej. Predseda SaS Richard Sulík mu vyčítal, že sa nechal zvoliť za zástupcu starostu Petržalky aj hlasmi Smeru-SD.

 Lepšia štvrť 
Strana 8. augusta 2014 zmenila svoj názov na LEPŠIA ŠTVRŤ. Zúčastnila sa komunálnych volieb v roku 2014 a lídrom bol Martin Kuruc.

 STAROSTOVIA A NEZÁVISLÍ KANDIDÁTI 
Strana 21. júla 2017 zmenila svoj názov na STAROSTOVIA A NEZÁVISLÍ KANDIDÁTI. Martina Šimkovičová bola líderkou strany vo voľbách do Európskeho parlamentu v roku 2019.

 Súčasnosť 

 STAROSTOVIA A NEZÁVISLÍ KANDIDÁTI / STANK 
14. októbra 2019 sa stal predsedom strany Ing. František Gőgh, starosta obce Veľké Úľany. V súčasnosti sa tvorí od základu nová štruktúra strany, od obcí a miest až po centrálu, s cieľom čo najúspešnejšie zabojovať o hlasy voličov v parlamentných voľbách do NR SR v roku 2020. Dlhodobým cieľom strany je stať sa silným a dôstojným reprezentantom samosprávy v politickom systéme SR. V súčasnosti sa tiež pripravuje nový program strany ako aj celoštátny snem strany.

 Referencie 

 Externé odkazy 
 Bývalá stránka strany +1 HLAS

Kategória:Politické strany na Slovensku – funkčné